སྐབས་ ༡༧ པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་གཉིས་པ་་དང་གསུམ་པ་གཉིས་སང་ལོའི་ཕྱི་ཟླ་ ༣ པའི་ནང་བསྟུད་མར་འཚོགས་གཏན་འཁེལ་འདུག
ཁ་སང་རེས་གཟའ་ཟླ་བ་ཚེས་ ༡༥ ཉིན་ཚོགས་དྲུང་ལས་ཁུངས་ཀྱིས་སྐབས་ ༡༧ པའི་གྲོས་ཚོགས་ཀྱི་ཚོགས་བརྡ་གསལ་བསྒྲགས་སྤེལ་བར་གཞིགས་ན། བཙན་བྱོལ་བོད་མིའི་བཅའ་ཁྲིམས་དོན་ཚན་ ༤༠ ནང་གསལ་ལྟར། སྐབས་༡༧ པའི་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་དུས་གཉིས་པ་དེ་བཞིན་ཕྱི་ལོ་ ༢༠༢༢ ཟླ་ ༣ ཚེས་ ༡༤ རེས་གཟའ་ཟླ་བ་ནས་ཟླ་ ༣ ཚེས་ ༡༨ རེས་གཟའ་པ་སངས་བར་ལས་ཉིན་ལྔ་དང་། གྲོས་ཚོགས་ཚོགས་དུས་གསུམ་པ་ཕྱི་ལོ་ ༢༠༢༢ ཟླ་ ༣ ཚེས་ ༢༡ རེས་གཟའ་ཟླ་བ་ནས་ཟླ་ ༣ ཚེས་ ༣༡ རེས་གཟའ་ཕུར་བུ་བར་བཅས་ལས་ཉིན་གྲངས་བཅུའི་རིང་བཞུགས་སྒར་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་ཁང་དུ་ཚུགས་གཏན་འཁེལ་འདུག
གཞི་རྩའི་ཕྱི་ལོ་ ༢༠༢༡ ལོའི་བཙན་བྱོལ་བོད་མིའི་འོས་བསྡུ་ཆེན་མོའི་རྗེས་སུ་སྐབས་ ༡༧ པའི་བོད་མི་མང་སྤྱི་འཐུས་ལྷན་ཚོགས་ཀྱི་བདམས་ཐོན་སྤྱི་འཐུས་རྣམ་པའི་དམ་འབུལ་ཞུ་ཕྱོགས་དང་འབྲེལ་ནས་དཀའ་རྙོག་འཕྲད་པའི་རྐྱེན་གྱིས་སྐབས་ ༡༧ པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་དང་པོ་དེ་འདི་ལོའི་ཟླ་བ་བཅུ་པའི་ནང་ལ་མ་གཏོགས་ཚོགས་ཐུབ་མེད་པ་དང་། དེ་འབྲེལ་དུས་རྒྱུན་ཕྱི་ཟླ་ ༩ པའི་ནང་ཚོགས་སྲོལ་ཡོད་པའི་ལས་སྡོམས་གྲོས་ཚོགས་དེའང་དུས་ཐོག་འཚོགས་ཐུབ་མེད་པ་རེད།
ཤེས་རྟོགས་བྱུང་བར་གཞིགས་ན། ཚོགས་དྲུང་ལས་ཁུངས་ཀྱི་ངོས་ནས་རིང་མིན་ཕྱི་ཟླ་ ༡༢ ནང་གྲོས་ཚོོགས་ཀྱི་འཐུས་མི་གསར་པ་ ༡༨ ཙམ་ཡོད་པ་རྣམས་ལ་བཞུགས་སྒར་དྷརྨ་ས་ལ་ཁུལ་དུ་ཁྲིམས་བཟོའི་ལས་དོན་སོགས་དང་འབྲེལ་བའི་ཟབ་ཁྲིད་གནང་འཆར་ཡོད་པ་དང་། སྤྱི་འཐུས་རྣམ་པ་བོད་མིའི་ས་གནས་ཁག་ཏུ་འཚམས་གཟིགས་སུ་ཕེབས་རྒྱུའི་ལས་དོན་ཁག་ཅིག་ཀྱང་བང་སྒྲིག་ཟིན་ཡོད་པ་རེད།
(Visited ༣༨༡ times, ༡ visits today)
འབྲེལ་ཡོད་གསར་འགྱུར།
བོད་མི་མང་སྤྱི་འཐུས་ལྷན་ཚོགས་ཀྱི་ཐབས་བྱུས་ཚོགས་འདུ་ཐེངས་གཉིས་པ་འཚོགས་བཞིན་པ།
དབུས་བོད་སློབ་འཛིན་ཚོགས་ཁྱབ་ཁོངས་སློབ་གྲྭ་ཁག་རྩིས་ལེན་ཟིན་པ་དང་འབྲེལ་རྒྱ་གར་གཞུང་མང་ཡོངས་ལ་ཐུགས་རྗེ་ཆེ་ཞུའི་གྲོས་ཆོད་གཏན་འབེབས།
བོད་རྒྱའི་དཀའ་རྙོག་ཞི་འགྲིག་མ་བྱུང་བར་བོད་དེ་དུས་ནམ་ཡང་རྒྱ་ནག་གི་ཆ་ཤས་སུ་ཁས་ལེན་ཐབས་མེད།
Vacancy Announcment 2022
སྒྲ་བརྙན་ལས་རིམ།
Tibetan Royal Year of 2149
Year of the Water Tiber
VOT - Shortwave broadcast frequency and time:
Frequency mHz
Tibet time
India time
Nepal time
9.895 mHz (meter band 31) 9:00 - 10.00 pm 6.30 - 7.30 pm 6.45 - 7.45 pm
7.490 mHz (meter band 41) 07:00 – 8:00 am 04:30 – 05:30 am 07:15- 07:45 pm
Morning transmission is from 7 to 8 am Tibet time around 7.490 mHz
Transmission in the morning between 7 to 7:30 am Tibet time on 7.490 mHz (meter band 41) – and evening 9:30 to 10 pm Tibet time on frequency 9.895 mHz (meter band 31) both target Amdo areas